stanford-oval/wikipedia huggingface dataset:
งาน (ฟิสิกส์)
การคำนวณ > แรงและการกระจัด

ทั้งแรงและการกระจัดเป็นปริมาณเวกเตอร์ ซึ่งใช้ผลคูณจุดเพื่อคำนวณค่างานเชิงกลอันเป็นปริมาณสเกลาร์ ดังนี้
เมื่อ θ คือมุมระหว่างเวกเตอร์แรงและการกระจัด
แรงและมุมต้องเป็นค่าคงตัวจึงจะทำให้สูตรนี้ใช้งานได้ เส้นทางการเคลื่อนที่ของวัตถุต้องเป็นเส้นตรงเส้นเดียว แม้ว่าวัตถุนั้นอาจเปลี่ยนทิศทางขณะเคลื่อนที่ไปบนเส้นตรงนั้น
ในสถานการณ์ที่แรงเปลี่ยนแปรตามเวลา หรือเส้นทางการเคลื่อนที่เบนออกจากเส้นตรง สูตรด้านบนจะใช้ไม่ได้กับสถานการณ์ทั่วไป แม้ว่าเราสามารถแบ่งการเคลื่อนที่ออกเป็นเส้นทางย่อย ๆ แต่การทำเช่นนั้นเราต้องประมาณแรงและการเคลื่อนที่ให้เป็นค่าคงตัวให้ดีในแต่ละส่วน จากนั้นจึงคำนวณผลรวมทุกส่วนออกมาเป็นงาน
นิยามทั่วไปของงานเชิงกลในรูปแบบปริพันธ์ตามเส้นว่าไว้ดังนี้
เมื่อ C คือเส้นทางหรือเส้นโค้งที่วัตถุเคลื่อนที่ F คือเวกเตอร์แรง และ s คือเวกเตอร์ตำแหน่ง
นิพจน์  \delta W=\mathbf {F} \cdot \mathrm {d} \mathbf {s}  เป็นอนุพันธ์ไม่ตายตัว (inexact differential) ซึ่งหมายความว่าการคำนวณ WC ขึ้นอยู่กับเส้นทางการเคลื่อนที่ และไม่สามารถหาอนุพันธ์เพื่อให้ได้ค่าของ F · ds
สูตรที่สองด้านบนเป็นการอธิบายว่าแรงที่ไม่เป็นศูนย์สามารถทำให้เกิดงานที่เป็นศูนย์ได้อย่างไร กรณีที่ง่ายที่สุดคือเมื่อแรงตั้งฉากกับทิศทางของการเคลื่อนที่ ซึ่งเกิดขึ้นในการเคลื่อนที่แบบวงกลม จะทำให้ปริพัทธ์ (integrand) ในสูตรเป็นศูนย์ตลอดเวลา อย่างไรก็ตาม แม้ว่าปริพัทธ์ไม่เป็นศูนย์ แต่ผลลัพธ์ของปริพันธ์ก็อาจเป็นศูนย์ได้เช่นกัน เพราะมันสามารถมีค่าได้ทั้งบวกและลบ
ความเป็นไปได้ของแรงที่ไม่เป็นศูนย์อันทำให้เกิดงานที่เป็นศูนย์ คือผลต่างระหว่างงานที่ได้กระทำกับปริมาณอื่นที่เกี่ยวข้อง เช่น การดล (impulse) เป็นปริพันธ์ของแรงที่แปรไปตามเวลา การดลเป็นตัวชี้วัดการเปลี่ยนแปลงโมเมนตัมของวัตถุ อันเป็นปริมาณเวกเตอร์ที่ส่งผลต่อทิศทาง ในขณะที่งานจะพิจารณาเพียงขนาดของความเร็ว ตัวอย่างเช่น วัตถุชนิดหนึ่งที่เคลื่อนที่แบบวงกลม เคลื่อนที่ผ่านจุดครึ่งรอบ แรงสู่ศูนย์กลางที่จุดนั้นยังคงให้งานเป็นศูนย์ แต่การดลของมันไม่เป็นศูนย์
การคำนวณ > แรงบิดและการหมุน

คำนวณได้ดังนี้
การคำนวณ > พลังงานกล

พลังงานกลของวัตถุ คือส่วนหนึ่งของพลังงานรวมซึ่งเปลี่ยนแปลงไปอันเนื่องมาจากงานเชิงกล พลังงานกลแบ่งเป็นพลังงานจลน์และพลังงานศักย์ รูปแบบของพลังงานบางชนิดที่เป็นที่รู้จักแต่ไม่ถือว่าทำให้เกิดงานเช่น พลังงานความร้อน (สามารถเพิ่มขึ้นโดยงานจากแรงเสียดทาน แต่ไม่สามารถลดลงได้โดยง่าย) และพลังงานนิ่ง (เป็นค่าคงตัวตราบเท่าที่มวลยังคงสภาพอยู่เหมือนเดิม)
ถ้าแรงภายนอก F กระทำต่อวัตถุคงรูปชนิดหนึ่ง ซึ่งทำให้พลังงานจลน์ของวัตถุเปลี่ยนจาก Ek1 ไปเป็น Ek2 แล้ว
ผลลัพธ์เช่นนี้จึงสรุปได้ว่า งานที่เกิดจากแรงภายนอกกระทำต่อวัตถุแปรผันตรงกับผลต่างของกำลังสองของความเร็ว โปรดสังเกตว่าพจน์สุดท้ายของสมการคือ ∆ (v ²) มิใช่  (∆ v) ²
หลักการของกฎการอนุรักษ์พลังงานกล่าวว่า ถ้าระบบหนึ่งถูกกำหนดโดยแรงอนุรักษ์ (เช่นแรงโน้มถ่วงเพียงอย่างเดียว) และ/หรือ ผลรวมของงานจากแรงทั้งหมดที่กระทำต่อวัตถุเป็นศูนย์ พลังงานกลรวมจะยังมีค่าคงตัวตลอดกระบวนการ
ตัวอย่างเช่น ถ้าวัตถุหนึ่งที่มีมวลคงที่ตกอย่างอิสระ พลังงานรวมที่ตำแหน่ง 1 จะเท่ากับพลังงานรวมที่ตำแหน่ง 2
เมื่อ Ek คือพลังงานจลน์ และ Ep คือพลังงานศักย์
งานภายนอกระบบอาจเกิดขึ้นได้โดยแรงเสียดทานระหว่างระบบกับการเคลื่อนที่ หรือแรงไม่อนุรักษ์ภายในระบบ หรือพลังงานกลที่สูญหายไปกับความร้อน
กรอบอ้างอิง

งานที่ได้จากแรงที่กระทำต่อวัตถุขึ้นอยู่กับกรอบอ้างอิงความเฉื่อย (inertial frame of reference) เพราะระยะทางครอบคลุมในขณะที่แรงกระทำ จากกฎการเคลื่อนที่ของนิวตันข้อสามว่า เมื่อมีแรงกิริยาก็จะมีแรงปฏิกิริยา ซึ่งขึ้นอยู่กับกรอบอ้างอิงความเฉื่อยในทิศทางตรงข้าม งานรวมทั้งหมดจึงเป็นอิสระจากกรอบอ้างอิงความเฉื่อย...
บรรณานุกรม

Serway, Raymond A.; Jewett, John W. (2004). Physics for Scientists and Engineers (6th ed.). Brooks/Cole. ISBN 0-534-40842-7.
Tipler, Paul (1991). Physics for Scientists and Engineers: Mechanics (3rd ed., extended version ed.). W. H. Freeman. ISBN 0-87901-432-6.
แหล่งข้อมูลอื่น

Work เก็บถาวร 2010-12-14 ที่ เวย์แบ็กแมชชีน - a chapter from an online textbook
Work and Energy Java Applet
พิตเชอร์ขว้างลูกเบสบอล ทำให้เกิดงานที่เป็นบวกโดยการส่งพลังงานแก่ลูกเบสบอล
รายชื่อนายกสภาจุฬาลงกรณ์มหาวิทยาลัย

| นายกสภาจุฬาลงกรณ์มหาวิทยาลัย |
| --- | --- |
ตราประจำมหาวิทยาลัย
ผู้ดำรงตำแหน่งคนปัจจุบัน ศาสตราจารย์พิเศษ สุรเกียรติ์ เสถียรไทย ตั้งแต่ 4 มิถุนายน พ.ศ. 2567
ผู้เสนอชื่อ: รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม สำนักราชเลขาธิการ คณะรัฐมนตรี
ผู้แต่งตั้ง: พระมหากษัตริย์ไทย
วาระ: 3 ปี(ไม่เกิน 2 วาระ)
ตราสารจัดตั้ง: พระราชบัญญัติจุฬาลงกรณ์มหาวิทยาลัย พ.ศ. 2551
ผู้ประเดิมตำแหน่ง: พระสารสาสน์ประพันธ์
สถาปนา: พ.ศ. 2477
เว็บไซต์: สภาจุฬาลงกรณ์มหาวิทยาลัย
ด้านล่างนี้คือรายนามนายกสภาจุฬาลงกรณ์มหาวิทยาลัย
รายนาม

| 0 | 1 | 2 | 3 | 4 | 5 |
| --- | --- | --- | --- | --- | --- |

| ลำดับ (สมัย) | รูป | รายนาม | เริ่มวาระ | สิ้นสุดวาระ | หมายเหตุ |
| 1 |  | พระสารสาสน์ประพันธ์(ชื้น จารุวัสตร์) | พ.ศ. 2477 | พ.ศ. 2478 |  |
| 2 |  | นายนาวาเอก หลวงสินธุสงครามชัย(สินธุ์ กมลนาวิน) | พ.ศ. 2478 | พ.ศ. 2485 |  |
| 3 |  | นายพันเอก ประยูร ภมรมนตรี | พ.ศ. 2485 | พ.ศ. 2487 |  |
| 4 |  | นายทวี บุณยเกตุ | พ.ศ. 2487 | พ.ศ. 2488 |  |
| 5 |  | พระตีรณสารวิศวกรรม(ตรี ตีรณสาร) | พ.ศ. 2488 | พ.ศ. 2489 |  |
| 6 |  | นายเดือน บุนนาค | พ.ศ. 2489 | พ.ศ. 2490 |  |
| 7 |  | นายนาวาเอก พระยาศราภัยพิพัฒ(เลื่อน ศราภัยวานิช) | พ.ศ. 2490 | พ.ศ. 2491 |  |
| 8 |  | หม่อมราชวงศ์เสนีย์ ปราโมช | พ.ศ. 2491 | พ.ศ. 2491 |  |
| 9 (1) |  | พลโท มังกร พรหมโยธี | พ.ศ. 2491 | พ.ศ. 2492 |  |
| 10 |  | พลตรี สวัสดิ์ สวัสดิ์รณชัย สวัสดิเกียรติ | พ.ศ. 2492 | พ.ศ. 2494 |  |
| 11 |  | นายเลียง ไชยกาล | พ.ศ. 2494 | พ.ศ. 2494 |  |
| 9 (2) |  | พลเอก มังกร พรหมโยธี | พ.ศ. 2494 | พ.ศ. 2500 |  |
| 12 |  | พลอากาศโท มุนี มหาสันทนะ เวชยันตรังสฤษฏ์ | พ.ศ. 2500 | พ.ศ. 2500 |  |
| 13 |  | หม่อมหลวงปิ่น มาลากุล | พ.ศ. 2500 | พ.ศ. 2501 |  |
| 14 |  | จอมพล สฤษดิ์ ธนะรัชต์ | พ.ศ. 2502 | 8 ธันวาคม พ.ศ. 2506 | ถึงแก่อสัญกรรม |
| 15 |  | จอมพล ถนอม กิตติขจร | 9 ธันวาคม พ.ศ. 2506 | พ.ศ. 2514 |  |
| 16 |  | ศาสตราจารย์กิตติคุณ ดร.อรุณ สรเทศน์ | พ.ศ. 2514 | พ.ศ. 2515 | รักษาการ |
| 17 |  | ศาสตราจารย์ ดร.แถบ นีละนิธิ | พ.ศ. 2515 | พ.ศ. 2521 |  |
| 18 |  | ศาสตราจารย์ ดร.บุญรอด บิณฑสันต์ | พ.ศ. 2521 | พ.ศ. 2538 |  |
| 19 |  | ศาสตราจารย์กิตติคุณ ดร.เกษม สุวรรณกุล | พ.ศ. 2538 | พ.ศ. 2544 |  |
| 20 |    | ศาสตราจารย์กิตติคุณ นายแพทย์ จรัส สุวรรณเวลา | พ.ศ. 2544 | 6 กุมภาพันธ์ พ.ศ. 2555 |  |
| 21 |    | ศาสตราจารย์กิตติคุณ ดร.คุณหญิง สุชาดา กีระนันทน์ | 7 กุมภาพันธ์ พ.ศ. 2555 | 7 กุมภาพันธ์ พ.ศ. 2561 |  |
| 22 |    | ศาสตราจารย์กิตติคุณ นายแพทย์ ภิรมย์ กมลรัตนกุล | 7 กุมภาพันธ์ พ.ศ. 2561 | 3 มิถุนายน พ.ศ. 2567 |  |
| 23 |  | ศาสตราจารย์พิเศษ ดร.สุรเกียรติ์ เสถียรไทย | 4 มิถุนายน พ.ศ. 2567 | ปัจจุบัน |  |
ดูเพิ่ม

จุฬาลงกรณ์มหาวิทยาลัย
รายนามอธิการบดีจุฬาลงกรณ์มหาวิทยาลัย
รายชื่อสมุหราชองครักษ์ของไทย

| สมุหราชองครักษ์ |
| --- | --- |
เจ้าพระยาสุรวงษ์วัฒนศักดิ์ (คนแรก)
ผู้แต่งตั้ง: พระมหากษัตริย์ไทย
วาระ: ตามพระราชอัธยาศัย
ผู้ประเดิมตำแหน่ง: เจ้าพระยาสุรวงษ์วัฒนศักดิ์ (โต บุนนาค)
สถาปนา: พ.ศ. 2441
คนสุดท้าย: สายัณห์ คัมภีร์พันธุ์
ยกเลิก: พ.ศ. 2561
รอง: รองสมุหราชองครักษ์
เว็บไซต์: http://www.radc.go.th/
สมุหราชองครักษ์ กำเนิดขึ้นในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ซึ่งเดิมเรียกว่า "นายทหารรักษาพระองค์" โดยทรงพระกรุณาโปรดเกล้าฯ ให้ปฏิบัติหน้าที่รับใช้เบื้องพระยุคลบาท พิทักษ์รักษาความปลอดภัยแด่องค์พระบาทสมเด็จพระเจ้าอยู่หัว ในกาลต่อมาพระบาทสมเด็จพระจุลจอมเกล้าเจ้าอยู่หัว ทรงเล็งเห็นถึงความสำคัญและคุณประโยชน์ที่จะต้องมีราชองครักษ์ไว้ปฏิบัติราชการสนองพระเดชพระคุณโดยใกล้ชิด จึงทรงพระกรุณาโปรดเกล้าฯ ให้คัดเลือก นายทหารรักษาพระองค์มาจากกรมทหามหาดเล็กรักษาพระองค์และทรงพระราชทานนามนายทหารเหล่านี้ว่า "ราช-แอด-เดอ-แกมป์" จนกระทั่งในปี พ.ศ. 2434 ได้เปลี่ยนนามเป็น "ราชองครักษ์" เมื่อจำนวนราชองครักษ์เพิ่มมากขึ้น เพื่อให้เป็นระเบียบแบบแผนสืบไปจึงทรงพระกรุณาโปรดเกล้าฯ ให้ตราพระราชบัญญัติราชองครักษ์ ร.ศ. 117 ขึ้น เมื่อวันที่ 11 เมษายน พ.ศ. 2441 ให้ตั้งราชองครักษ์เป็นกรมหนึ่ง ขึ้นอยู่ในกรมยุทธนาธิการ มีสมุหราชองครักษ์เป็นผู้รับผิดชอบราชองครักษ์ทั้งปวง
ต่อมา ได้มีพระราชบัญญัติระเบียบบริหารราชการในพระองค์ พ.ศ. 2560 ประกาศในราชกิจจานุเบกษา เมื่อวันที่ 1 พฤษภาคม พ.ศ. 2560 ให้มีการจัดระเบียบบริหารราชการในพระองค์ และมีพระราชกฤษฎีกาจัดระเบียบราชการและการบริหารงานบุคคลของราชการในพระองค์ พ.ศ. 2560 กำหนดให้มี "กรมราชองครักษ์" โอนไปเป็นส่วนราชการในพระองค์ สังกัดหน่วยบัญชาการถวายความปลอดภัยรักษาพระองค์ และเปลี่ยนชื่อเป็น "สํานักงานราชองครักษ์ประจําพระองค์" (Office of the Aide-de-Camp) ทำให้ไม่มีการแต่งตั้ง "สมุหราชองครักษ์" ตั้งแต่นั้นเป็นต้นมา โดยคนสุดท้ายที่ได้รับการแต่งตั้งให้เป็นสมุหราชองครักษ์ คือ พลเอก สายัณห์ คัมภีร์พันธุ์
รายพระนาม/รายนามสมุหราชองครักษ์

| 0 | 1 | 2 | 3 | 4 |
| --- | --- | --- | --- | --- |
| ลำดับ | รูป | รายนาม | เริ่มวาระ | สิ้นสุดวาระ |
| 1 |  | เจ้าพระยาสุรวงษ์วัฒนศักดิ์ (โต บุนนาค) | พ.ศ. 2441 | พ.ศ. 2452 |
| 2 |  | พระยาสุรเสนา(กลิ่น แสงชูโต) | พ.ศ. 2452 | พ.ศ. 2456 |
| 3 |  | เจ้าพระยาพิชเยนทรโยธิน(อุ่ม พิชเยนทรโยธิน) | พ.ศ. 2456 | พ.ศ. 2460 |
| 4 |  | เจ้าพระยารามราฆพ | พ.ศ. 2460 | พ.ศ. 2469 |
| 5 |  | หม่อมเจ้าอมรทัต กฤดากร | พ.ศ. 2469 | พ.ศ. 2471 |
| 6 |  | พลเอก พระยาเทพอรชุน (อุ่ม อินทรโยธิน) | พ.ศ. 2471 | พ.ศ. 2475 |
| 7 |  | พลโท พระยาวิชิตวงศ์วุฒิไกร (หม่อมราชวงศ์สิทธิ์ สุทัศน์) | พ.ศ. 2475 | พ.ศ. 2479 |
| 8 |  | พันเอก พระสราภัยสฤษฏิการ | พ.ศ. 2480 | พ.ศ. 2485 |
| 9 |  | พลอากาศโท พระศิลปศัสตราคม | พ.ศ. 2489 | พ.ศ. 2491 |
| 10 |  | พลเอก หลวงสุรณรงค์ | พ.ศ. 2491 | พ.ศ. 2507 |
| 11 |  | พลเรือเอก หม่อมเจ้ากาฬวรรณดิศ ดิศกุล​ | พ.ศ. 2507 | พ.ศ. 2517 |
| 12 |  | พลเอก จำเป็น จารุเสถียร | พ.ศ. 2517 | พ.ศ. 2521 |
| 13 |  | พลเรือเอก นิรันดร์ ศิรินาวิน | พ.ศ. 2521 | พ.ศ. 2526 |
| 14 |  | พลเอก นวล จันทร์ตรี | พ.ศ. 2526 | พ.ศ. 2530 |
| 15 |  | พลเอก ดำรง สิกขะมณฑล | พ.ศ. 2530 | พ.ศ. 2545 |
| 16 |  | พลเอก สายัณห์ คัมภีร์พันธุ์ | พ.ศ. 2556 | พ.ศ. 2561 |
ดูเพิ่ม

รัฐมนตรีว่าการกระทรวงกลาโหมของไทย
รายชื่อผู้บัญชาการทหารสูงสุดของไทย
รายพระนามและชื่อผู้บัญชาการทหารบกไทย
รายชื่อผู้บัญชาการทหารเรือไทย
รายชื่อผู้บัญชาการทหารอากาศไทย
รายพระนามและชื่ออธิบดีกรมตำรวจและผู้บัญชาการตำรวจแห่งชาติของไทย
วิทยาลัยแทคย็อง

| --- | --- |
대경대학교

ประเภท: เอกชน
สถาปนา: ค.ศ. 1993
อธิการบดีมหาวิทยาลัย: ยู จินซอน
ที่ตั้ง: เมืองคย็องซัง จังหวัดคย็องซังเหนือ, ประเทศเกาหลีใต้
เว็บไซต์: http://www.tk.ac.kr
บรรยากาศภายในวิทยาลัยแทคย็อง
วิทยาลัยแทคย็อง (เกาหลี: 대경대학교; อังกฤษ: TAEKYEUNG College) เป็นวิทยาลัยเอกชน ซึ่งตั้งอยู่ในเมืองคย็องซัง ประเทศเกาหลีใต้ และเป็นหนึ่งในวิทยาลัยชั้นนำของประเทศ รวมถึงเป็นที่รู้จักในฐานะสถาบันที่มีการแลกเปลี่ยนนักศึกษาฝึกงานในประเทศต่าง ๆ โดยสถาบันแห่งนี้ได้ก่อตั้งขึ้นใน ค.ศ. 1993 ซึ่งเป็นส่วนหนึ่งของโรงเรียนจุงอัม
ประวัติ

วันที่ 22 พฤษภาคม ค.ศ. 1992 มูลนิธิการศึกษาจุงอัมได้ทำพิธีเปิดวิทยาลัยแทคย็อง โดยมี ยู จินซอน เป็นผู้ก่อตั้ง และได้เตรียมรับการอนุมัติจัดตั้งเป็นวิทยาลัยในวันที่ 29 ตุลาคมของปีเดียวกันนี้ จากนั้น ในวันที่ 5 มีนาคม ค.ศ. 1993 ได้ทำพิธีต้อนรับนักศึกษาเข้าใหม่ 480 คน ใน 6 สาขาวิชา
วันที่ 6 กรกฎาคม ค.ศ. 1997 ทางวิทยาลัยได้เข้าร่วมกิจกรรมในเทศกาลเครื่องแต่งกายโลกครั้งที่ 9 ซึ่งจัดขึ้นที่ประเทศจีน และในวันที่ 15 กรกฎาคม ของปีเดียวกันนี้ ทางวิทยาลัยได้เชิญโรงเรียนภาษาต่างประเทศโอซาก้าจากประเทศญี่ปุ่นร่วมในงาน โคเรีย-เจแปน คอลลีเจทแลงเกวจคอร์ส คัลเจอร์อินไควรีอีเวนท์ รวมถึงทางวิทยาลัยแทคย็องยังได้ทำรายการ ทีเคอินเทอร์เน็ตบรอดคาสท์ ขึ้นในวันที่ 29 พฤศจิกายน ค.ศ. 2006 ตลอดจนในวันที่ 3 ธันวาคม ค.ศ. 2007 ได้จัดให้มีโครงการแลกเปลี่ยนนักศึกษากับทางมหาวิทยาลัยฮานอย ของเวียดนาม
ปัจจุบัน ทางวิทยาลัยได้เปิดการเรียนการสอนในภาควิชาต่างๆหลากสาขา อาทิ หลักสูตรวิชาศิลปะการปรุงอาหารของโรงแรม ที่ได้รับความร่วมมือจากสถาบัน ซี.ไอ.เอ. ของสหรัฐอเมริกา รวมถึงหลักสูตรวิชา เกมออนไลน์ ที่สอนทั้งทางด้านการเขียนโปรแกรม, คาแร็คเตอร์ดีไซน์, กราฟิก และแอนิเมชัน
ศิษย์เก่าที่มีชื่อเสียง

คู พนชิน นักมายากลชาวเกาหลีใต้
คิมยูคยอม นักร้องวง GOT 7
คิม วอน-พิล นักร้อง นักดนตรีวงเดย์ซิกซ์
ชเวยองแจ นักร้องวง GOT7
แหล่งข้อมูลอื่น

대경대학교 (ภาษาเกาหลี)
TaeKyeung (ภาษาอังกฤษ)
College History (ภาษาอังกฤษ), คลังข้อมูลเก่าเก็บจากแหล่งเดิมเมื่อ 19 ธันวาคม 2012
จังหวัดปีเรเน-ออรีย็องตาล

| จังหวัดปีเรเน-ออรีย็องตาล Département des Pyrénées-Orientales (ฝรั่งเศส) |
| --- | --- |
จังหวัด
อาคารศาลากลางที่แปร์ปีญ็อง
   ธง ตราอาร์ม
ที่ตั้งของจังหวัดปีเรเน-ออรีย็องตาลในประเทศฝรั่งเศส
พิกัด: 42°30′N 2°45′E﻿ / ﻿42.500°N 2.750°E﻿ / 42.500; 2.750
ประเทศ:  ฝรั่งเศส
แคว้น: อ็อกซีตานี
เมืองหลัก: แปร์ปีญ็อง
เมืองรอง: เซเร ปราด
การปกครอง
 • ประธานสภาจังหวัด: แอร์เมอลีน มาแลร์บ-โลร็อง (เปแอ็ส)
พื้นที่
 • ทั้งหมด: 4,116 ตร.กม. (1,589 ตร.ไมล์)
ประชากร (มกราคม ค.ศ. 2018)
 • ทั้งหมด: 476,357 คน
 • อันดับ: อันดับที่ 54
 • ความหนาแน่น: 120 คน/ตร.กม. (300 คน/ตร.ไมล์)
 : ฝรั่งเศสและกาตาลา
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
หมายเลขจังหวัด: 66
เขต: 3
อำเภอ: 17
เทศบาล: 226
เว็บไซต์: www.ledepartement66.fr
ปีเรเน-ออรีย็องตาล (ฝรั่งเศส: Pyrénées-Orientales, ออกเสียง: [piʁene ɔʁjɑ̃tal]; กาตาลา: Pirineus Orientals, ออกเสียง: [piɾiˈnɛwz uɾiənˈtals]; อุตซิตา: Pirenèus Orientals, ออกเสียง: [piɾeˈnɛwz uɾjenˈtals]) เป็นจังหวัดในแคว้นอ็อกซีตานีในประเทศฝรั่งเศส จังหวัดปีเรเน-ออรีย็องตาลตั้งอยู่ทางตอนใต้ของฝรั่งเศส มีพรมแดนติดกับประเทศสเปนและทะเลเมดิเตอร์เรเนียน ใน ค.ศ. 2019 จังหวัดนี้มีประชากร 479,979 คน
ประชากร

พัฒนาการของจำนวนประชากรตั้งแต่ ค.ศ. 1793:
ดูเพิ่ม

แคว้นอ็อกซีตานี
หน่วยการบริหารของประเทศฝรั่งเศส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จังหวัดปีเรเน-ออรีย็องตาล
(ในภาษาฝรั่งเศส) เว็บไซต์สภาจังหวัด
(ในภาษาฝรั่งเศส) เว็บไซต์จังหวัด
(ในภาษาฝรั่งเศส) "Photography Panoramics 360°", www.pyrenees360.fr, คลังข้อมูลเก่าเก็บจากแหล่งเดิมเมื่อ 21 กรกฎาคม 2013
(ในภาษาอังกฤษ) "News and tourist information website", anglophone-direct.com
| ด ค กจังหวัดของประเทศฝรั่งเศส |
| --- | --- |
แผ่นดินแม่:  01 แอ็ง  02 แอน  03 อาลีเย  04 อาลป์-เดอ-โอต-พรอว็องส์  05 โอตซาลป์  06 อาลป์-มารีตีม  07 อาร์แด็ช  08 อาร์แดน  09 อาเรียฌ  10 โอบ  11 โอด  12 อาแวรง  13 บุช-ดูว์-โรน  14 กาลวาโดส  15 ก็องตาล  16 ชาร็องต์  17 ชาร็องต์-มารีตีม  18 แชร์  19 กอแรซ  2A กอร์ส-ดูว์-ซูด  2B โอต-กอร์ส  21 โกต-ดอร์  22 โกต-ดาร์มอร์  23 เคริซ  24 ดอร์ดอญ  25 ดู  26 โดรม  27 เออร์  28 เออเรลัวร์  29 ฟีนิสแตร์  30 การ์  31 โอต-การอน  32 แฌร์  33 ฌีรงด์  34 เอโร  35 อีเลวีแลน  36 แอ็งดร์  37 แอ็งเดรลัวร์  38 อีแซร์  39 ฌูว์รา  40 ล็องด์  41 ลัวเรแชร์  42 ลัวร์  43 โอต-ลัวร์  44 ลัวรัตล็องติก  45 ลัวแร  46 ล็อต  47 ลอเตการอน  48 ลอแซร์  49 แมเนลัวร์  50 ม็องช์  51 มาร์น  52 โอต-มาร์น  53 มาแยน  54 เมอร์เตมอแซล  55 เมิซ  56 มอร์บีอ็อง  57 มอแซล  58 เนียฟวร์  59 นอร์  60 อวซ  61 ออร์น  62 ปาดกาแล  63 ปุย-เดอ-โดม  64 ปีเรเน-อัตล็องติก  65 โอต-ปีเรเน  66 ปีเรเน-ออรีย็องตาล  67 บา-แร็ง  68 โอ-แร็ง  69 โรน  70 โอต-โซน  71 โซเนลัวร์  72 ซาร์ต  73 ซาวัว  74 โอต-ซาวัว  75 ปารีส  76 แซน-มารีตีม  77 แซเนมาร์น  78 อีฟว์ลีน  79 เดอ-แซฟวร์  80 ซอม  81 ตาร์น  82 ตาร์เนการอน  83 วาร์  84 โวกลูซ  85 ว็องเด  86 เวียน  87 โอต-เวียน  88 โวฌ  89 อียอน  90 แตรีตัวร์เดอแบลฟอร์  91 เอซอน  92 โอดแซน  93 แซน-แซ็ง-เดอนี  94 วาล-เดอ-มาร์น  95 วาล-ดวซ 
โพ้นทะเล:  971 กัวเดอลุป  972 มาร์ตีนิก  973 เฟรนช์เกียนา  974 เรอูว์นียง  976 มายอต 
 หน่วยการบริหารของประเทศฝรั่งเศส แคว้น จังหวัด เมือง เมืองแบ่งตามจังหวัด 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef
ซันตากอสตันซา

| โบสถ์ซันตากอสตันซา Santa Costanza |
| --- | --- |
โบสถ์ซันตากอสตันซา
th
41°55′21″N 12°31′03″E﻿ / ﻿41.92250°N 12.51750°E﻿ / 41.92250; 12.51750
ประเทศ:  ประเทศอิตาลี
นิกาย: โรมันคาทอลิก
ประวัติ
สถานะ: คริสต์ศาสนสถาน
ก่อตั้ง: ค.ศ. 1254
ผู้ก่อตั้ง: จักรพรรดิคอนสแตนตินที่ 1
สถาปัตยกรรม
ประเภทสถาปัตย์: โบสถ์คริสต์
รูปแบบสถาปัตย์: คริสเตียนเริ่มแรก
งานฐานราก: คริสต์ศตวรรษที่ 4
โบสถ์ซันตากอสตันซา (อิตาลี: Mausoleo di Santa Costanza) เป็นโบสถ์โรมันคาทอลิกที่ตั้งอยู่ที่กรุงโรมในประเทศอิตาลี โบสถ์ซันตากอสตันซาสร้างขึ้นโดยจักรพรรดิคอนสแตนตินที่ 1 เพื่อเป็นที่ฝังพระศพเจ้าหญิงคอนสแตนตินาและเฮเลนาพระราชธิดา ต่อมาคอนสแตนตินาได้รับการยกฐานะขึ้นเป็นนักบุญ ที่มีชื่อในภาษาอิตาลีว่าคอนสแตนซา ที่เป็นชื่อของวัดดังกล่าว
ประวัติ

โบสถ์ซันตากอสตันซาสร้างภายใต้พระราชูปถัมภ์ของจักรพรรดิคอนสแตนตินที่ 1 อาจจะโดยคอนสแตนติเนียข้างสุสานซานตาอักเนเซฟูโอรีเลอมูรา ที่เป็นที่ฝังศพของนักบุญแอ็กเนสผู้กล่าวกันว่าเป็นผู้รักษาคอนสแตนตินา หลังจากที่เสียชีวิตไปแล้วคอนสแตนตินาและเฮเลนาก็ได้รับการบรรจุที่นี่
หลังจากที่คอนสแตนตินาได้รับการยกฐานะขึ้นเป็นนักบุญแล้วสมเด็จพระสันตะปาปาอเล็กซานเดอร์ที่ 4 ก็ทรงสถาปนามอโซเลียมขึ้นเป็นวัดในปี ค.ศ. 1254 หลังจากที่โบสถ์ได้รับการบูรณะในปี ค.ศ. 1620 โดยพระคาร์ดินัลฟาบริซิโอ เวราลลีแล้วโลงหินของคอนสแตนตินาก็ถูกนำไปเก็บไว้ยังพิพิธภัณฑ์วาติกัน
ที่ตั้งและโครงสร้าง

ตัวสิ่งก่อสร้างปัจจุบันของโบสถ์ซันตากอสตันซาตั้งอยู่บนตอนใต้ของบาซิลิกาสุสานซานตาอักเนเซฟูโอรีเลอมูราไม่ไกลจากถนนโนเมนทานา ราวสามกิโลเมตรทางเหนือจากประตูกำแพงออเรเลีย ตึกทรงกลมมีเส้นผ่าศูนย์กลาง 29 เมตรโดยมีห้องกลมกลางกว้าง 11.5 เมตร แยกด้วยจรมุขที่กระจายออกไปจากศูนย์กลางที่รองรับด้วยเสาสิบสองคู่
ด้านนอกของโบสถ์ซันตากอสตันซายังเป็นงานดั้งเดิมที่เมื่อแรกสร้างนอกจากจรมุขด้านนอกที่หายไป สิ่งที่ยังคงเหลืออยู่ภายในสิ่งก่อสร้างตกแต่งอย่างวิจิตรด้วยหินอ่อนและชิ้นโมเสกที่เป็นนัยยะถึงผู้สร้างที่มีฐานะร่ำรวยทั้งตั้งแต่สมัยเพกันและต่อมาในสมัยคริสเตียน เสาสิบสองคู่ที่ล้อมรอบโถงกลมกลางทำด้วยหินอ่อนเขียวแดงอันงดงาม และเป็นสีที่เข้ากับจุดที่ตัดกัน เพดานของจรมุขเป็นเพดานโค้งตกแต่งด้วยโมเสกที่ทำให้คิดถึงความเชื่อของคริสเตียนยุคแรก งานตกแต่งโมเสกเชื่อกันว่าเป็นงานที่สื่อความเชื่อในเรื่องสิ่งที่เกิดขึ้นหลังจากที่เสียชีวิตไปแล้ว ในซุ้มเล็กสองซุ้มเป็นงานโมเสกที่เก่าที่สุดที่เป็นเรื่องคริสต์ศาสนา  ภาพหนึ่งเป็นโมเสสรับพันธสัญญาเดิม และอีกภาพหนึ่งเป็นพระเยซูมอบพันธสัญญาใหม่ที่ประทับด้วยอักษร “XP”  ให้นักบุญเปโตร
ดูเพิ่ม

คริสต์ศาสนสถาน
แผนผังวัดคริสต์ศาสนา (ผังแสดงส่วนประกอบต่าง ๆ ของวัด)
สถาปัตยกรรมโรมัน
เชิงอรรถและอ้างอิง

↑  According to Stanley, it is possible that since the church was in origin a martyrium dedicated to the veneration of St. Agnes, Constantina was not buried here, but inside the Constantinian basilica of Santa Agnese.
Lehmann, Karl. Sta. Costanza. Art Bulletin, 1955, Vol. 37 pp. 193–196.
Stanley, David J. New Discoveries at Santa Costanza. Dumbarton Oaks, 1994, Vol. 48 pp. 257–261.
Il Mausoleo di S. Costanza, from the official site of the church of Santa Agnese fuori le Mura
Nyborg, Chris, "Santa Costanza", Churches of Rome
แหล่งข้อมูลอื่น

Santa Costanza - Sacred Destinations Travel Guide
Interior photo เก็บถาวร 11 มกราคม 2013 ที่ archive.today - Active Italy
Santa Costanza เก็บถาวร 14 ธันวาคม 2008 ที่ เวย์แบ็กแมชชีน - Photo gallery
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  สหรัฐ 
ภูมิศาสตร์:  Pleiades
เอกซ์เอ็มแอล

| --- | --- |
Extensible Markup Language

คำย่อ: XML
สถานะ: Published, W3C recommendation
ปีที่เริ่ม: 1996; 29 ปีที่แล้ว (1996)
เผยแพร่ครั้งแรก: 10 กุมภาพันธ์ 1998; 27 ปีก่อน (1998-02-10)
รุ่นล่าสุด: 1.1 (2nd ed.) 29 กันยายน 2006; 18 ปีก่อน (2006-09-29)
องค์กร: World Wide Web Consortium (W3C)
บรรณาธิการ: Tim Bray, Jean Paoli, Michael Sperberg-McQueen, Eve Maler, François Yergeau, John W. Cowan
มาตรฐานพื้นฐาน: SGML
มาตรฐานที่เกี่ยวข้อง: W3C XML Schema
ขอบเขต: Serialization
เว็บไซต์: www.w3.org/xml
เอกซ์เอ็มแอล (อังกฤษ: XML: Extensible Markup Language ภาษามาร์กอัปขยายได้) เป็นภาษามาร์กอัปสำหรับการใช้งานทั่วไป พัฒนาโดยW3C โดยมีจุดประสงค์เพื่อเป็น สิ่งที่เอาไว้ติดต่อกันในระบบที่มีความแตกต่างกัน (เช่นใช้คอมพิวเตอร์มี่มีระบบปฏิบัติการคนละตัว หรืออาจจะเป็นคนละโปรแกรมประยุกต์ที่มีความต้องการสื่อสารข้อมูลถึงกัน) นอกจากนี้ยังเพื่อเป็นพื้นฐานในการสร้างภาษามาร์กอัปเฉพาะทางอีกขั้นหนึ่ง XML พัฒนามาจาก SGML โดยดัดแปลงให้มีความซับซ้อนลดน้อยลง XML ใช้ในแลกเปลี่ยนข้อมูลระหว่างเครื่องคอมพิวเตอร์ที่แตกต่างกัน และเน้นการแลกเปลี่ยนข้อมูลผ่านอินเทอร์เน็ต
XML ยังเป็นภาษาพื้นฐานให้กับภาษาอื่นๆ อีกด้วย (ยกตัวอย่างเช่น Geography Markup Language (GML) , RDF/XML, RSS, MathML, Physical Markup Language (PML) , XHTML, SVG, MusicXML และ cXML) ซึ่งอนุญาตให้โปรแกรมแก้ไขและทำงานกับเอกสารโดยไม่จำเป็นต้องมีความรู้ในภาษานั้นมาก่อน
ภาพรวม XML

Xml เป็นภาษาที่ใช้เน้น (มาร์กอัป) ส่วนที่เป็นข้อมูล โดยสามารถกำหนดชื่อแท็ก (Element) และชื่อแอตทิบิวต์ ได้ตามความต้องการของผู้สร้างเอกสาร xml โดยเอกสารนั้นจะต้องมีความเป็น Well-formed ส่วน DTD และ Schema จะมีหรือไม่มีก็ได้ ขึ้นอยู่กับว่ามีผู้ใช้เอกสารนั้นมากน้อยแค่ไหน เอกสาร xml จึงเป็นแค่เท็กซ์ไฟล์ชนิดหนึ่ง ที่มีแท็กเปิดและเท็กปิดครอบข้อมูลไว้ตรงกลางเท่านั้น ทำให้เอกสาร xml ถูกใช้ในการติดต่อกับระบบที่ต่างกัน เนื่องจากความง่ายในการสร้างเอกสาร การนำเอกสาร xml ไปใช้งาน จะสนใจแต่ข้อมูลที่ถูกเน้นด้วยแท็กมากกว่า
Well-formed เป็นไวยากรณ์พื้นฐานของเอกสาร xml อย่างเช่น เอกสาร xml ต้องเริ่มต้นด้วย <?xml version="1.0" ?> เอกสาร xml 1 เอกสาร จะต้องมีแท็กรูทเพียงแท็กเดียว หมายความว่า แท็กและข้อมูลต่าง ๆ จะต้องอยู่ภายในแท็กแรกสุดเพียงแท็กเดียว การเปิดและปิดแท็กจะต้องไม่มีการคร่อมกัน เช่น <b>ตัวหนา<i>และ</b>เอียง</i> จะไม่ Well-formed
เนื่องจากเอกสาร xml สามารถกำหนดชื่อแท็ก และชื่อแอตทิบิวต์ได้ตามความต้องการของผู้สร้างเอกสาร ทำให้ในการเน้นข้อมูลใดข้อมูลหนึ่ง สามารถมีเอกสาร xml หลายรูปแบบ (ผู้เขียนอาจใช้ชื่อแท็กต่างกัน ทั้งที่สื่อความหมายไปที่สิ่งเดียวกัน) หากว่าเอกสาร xml นั้น ถูกนำไปใช้ติดต่อกับระบบอื่น ๆ อาจทำให้สื่อความหมายไม่ตรงกัน ดังนั้นจึงต้องมีการกำหนดรูปแบบที่เป็นมาตรฐานขึ้น (ตกลงรูปแบบระหว่างกัน) โดย DTD และ Schema จะเป็นตัวกำหนดว่าเอกสาร xml นั้น จะต้องมีแท็กอะไรบ้าง ภายในแท็กนั้นจะมีแท็ก แอตทิบิวต์ หรือข้อมูลอะไรได้บ้าง โดย DTD จะต่างกับ Schema ตรงที่ Schema เป็นเอกสาร xml ด้วย
เอกสาร XML

เอกสาร XML จะเป็นอะไรก็ได้อาจเป็น ฟิสิคอลไฟล์ใน Hard Disk หรือเป็นแค่สายอักขระในหน่วยความจำหลักในเครื่องก็ได้ เพราะโดยเนื้อแท้แล้วเอกสาร XML มีความประสงค์ที่จะให้เอาไว้ติดต่อสื่อสารกัน
XML เป็นภาษาที่ไม่มีรูปแบบโครงสร้างที่กำหนดไว้ล่วงหน้าใด ๆ เลย นี้เป็นข้อดีของมันเพราะมันทำให้ โปรแกรมประยุกต์ใด ๆ ก็ได้สามารถใช้งานมันได้โดยข้อกำหนดที่ได้ตกลงกันไว้ล่วงหน้า ถึงแม้ว่า XML ไม่มีข้อกำหนดล่วงหน้าถึงโครงสร้างข้อมูลต่าง ๆ แต่ก็มีรูปแบบที่เป็นที่ตกลงกัน ดังนี้
Element

ประกอบไปด้วย แท็กเปิด ข้อมูล และแท็กปิด ยกตัวอย่างเช่น
<student> Example_sudent </student>
ในที่นี้ <student> คือแท็กเปิด  Example_sudent คือข้อมูล และ </student> คือแท็กปิด โดยแท็กปิดนั้นจะต้องมีชื่อเหมือนแท็กเปิดของมันแต่ตามหลังจากเครื่องหมาย '/'
จะสังเกตได้ว่า XML นั้นคล้ายกับ HTML เป็นอย่างมากสำหรับข้อแตกต่างที่ชัดเจนคือ HTML ได้กำหนดแท็กไว้ล่วงหน้าแล้วแต่ XML ไม่ว่าใคร ๆ ก็สามารถกำหนดแท็กของเราเองได้
XML นั้นไม่ใช่ภาษาโดยสมบูรณ์มันเป็นมาตรฐานข้อมูลมากกว่า โดยตัวโปรแกรมประยุกต์จะเป็นผู้กำหนดรูปแบบของตัวเองขึ้นและจะสามารถใช้ได้กับโครงสร้างข้อมูลที่ถูกอนุญาต (เพราะว่ามีรูปแบบของข้อมูลที่เข้ากันได้)
XML นั้นเป็นภาษาที่ case sensitive ดังนั้นการที่เราเขียนว่า <student> กับ <Student> จึงถือว่าเป็นคนละแท็กกัน
นอกจากนี้แล้ว element ใน XML สามารถบรรจุอยู่ใน  element อื่น ๆ ได้ยกตัวอย่างเช่น
<student>
  <name>example name</name>
  <id>123456789</id>
</student>
จะเห็นว่า element <name> บรรจุอยู่ภายใน element <student>
element ไม่สามารถคร่อมกันได้ เช่น
<student>
  <name>example name
  <id></name>123456789</id>
</student>
แบบนี้ถือว่าไม่ถูกต้อง
แต่สามารถมี element ว่างแบบนี้ได้
<book></book>
นอกจากนี้ยังมีข้อยกเว้นสำหรับแท็กว่างจะเป็นแท็กที่ไม่ต้องมีแท็กปิดได้โดยสามารถเขียน
<book />
ซึ่งมีความหมายเหมือนกับด้านบน
Attribute

นอกจากแท็กแล้วยังมี สิ่งที่เรียกว่า attribute ด้วยโดยที่มีรูปแบบดังนี้
<student name="example_name"></student>
<student name='example_name'></student>
จะเห็นว่าทั้งสองแบบมีความเหมือนกันแตกต่างกันเล็กน้อยคือใช้เครื่องหมาย " กับ ' ซึ่งสามารถใช้ได้ทั้งคู่
การประกาศ XML

ส่วนต่างๆของ XML คือ node
node ที่ปรากฏบน XML ทุกฉบับคือ การประกาศ Declaration ซึ่งมีลักษณะเหมือนแท็กแต่มีเครื่องหมาย ? อยู่ด้วย
โดยในเอกสาร XML จะต้องมี node นี้ทุกฉบับ
<?xml version="1.0" ?>
โครงสร้างของเอกสาร XML

ถูกกำหนดขึ้นโดยลำดับชั้น โดยเอกสารใด ๆ นั้นต้องมี root element หนึ่งตัวเสมอ เช่นในที่นี้คือ <student>
<?xml version="1.0" ?>
<student>
  <name>example name</name>
  <id>123456789</id>
</student>
การตรวจสอบความถูกต้องของ XML

ความถูกต้องของ XML แบ่งเป็น 2 ระดับ
Well-formed เอกสารที่ well-formed คือใช้ syntax ของ XML ถูกต้องตามมาตรฐานทุกอย่าง มีการเปิด-ปิดแท็กที่สมบูรณ์ แต่ไม่จำเป็นต้องจัดรูปแบบให้สวยงาม เอกสารที่ไม่ well-formed ถือว่าไม่เป็น XML
Valid นอกจาก well-formed แล้ว เอกสารที่ valid ยังต้องใช้แท็ก XML ที่กำหนดเฉพาะใน schema ที่ตกลงกันไว้เท่านั้น ปัจจุบันมี schema ที่นิยม 3 ตัว คือ Document Type Definition (DTD) , XML Schema (W3C) (WXS) และ RELAX NG
แหล่งข้อมูลอื่น

เว็บไซต์อย่างเป็นทางการของ XML ที่ W3C
XeML.net เก็บถาวร 2018-03-16 ที่ เวย์แบ็กแมชชีน
การจัดรูปแบบ XML
วิธีการสร้าง XML Sitemap เก็บถาวร 2019-04-13 ที่ เวย์แบ็กแมชชีน